Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Jair Lapid: Israelin poliisin toiminnan ansiosta -
Jerusalemista ei tullut toista rintamaa Operaatio Aamunkoiton aikana.
EU allekirjoitti yhteisen julistuksen 246 miljoonan euron myöntämisestä -
YK:n palestiinalaispakolaisten avustusjärjestö UNRWA:lle.
Saksa paheksuu palestiinalais- presidentti Abbasin väitteitä siitä, -
että Israel on suorittanut "50 holokaustia palestiinalaisia vastaan".
Israelin pääministeri Jair Lapid antoi lisätietoja -
viimeviikkoisesta Aamunkoitto-operaatiosta, -
jonka tavoitteena oli tukahduttaa Iranin kätyrin, -
palestiinalaisen Islamilainen jihad -järjestön aiheuttamat välittömät uhat.
Lapidin mukaan Israelin poliisi onnistui toimillaan estämään -
Jerusalemia muuttumasta toiseksi rintamaksi.
Lapid puhui Israelin poliisiakatemian kokelaille Jerusalemin lounaispuolella.
Hän mainitsi Islamilaista jihadia vastaan käydyn operaation -
kolmantena päivänä eli 7. elokuuta ilmenneen haasteen.
Kyseinen päivä on heprealaisessa kalenterissa av-kuun 9. päivä, -
jolloin juutalaiset muistelevat temppeleiden tuhoa.
Viimeviikkoinen Gaza-operaatio jatkui av-kuun 9. päivän puolelle.
Koko puolustuslaitos hälytettiin mukaan.
Tiesimme, että molemmilla puolilla on ääriaineksia, -
jotka yrittävät lietsoa levottomuuksia Temppelivuorella.
Tiesimme, että Islamilainen jihad yrittää samaa Jerusalemissa.
Tämän vuoksi päätimme pitää tilannearvioinnin -
turvallisuuslaitoksen johtajien kanssa. Kysyimme heiltä, -
miten saamme estettyä tilannetta räjähtämästä Jerusalemissa.
Tiedustelukatsauksen jälkeen poliisipäällikkö totesi:
"Tiedämme, miten toimia. Jos valjas- tamme riittävästi poliiseja tehtävään, -
pystymme kyllä varmistamaan, että Jerusalem ei muutu taistelukentäksi."
Lapid kiitti poliisivoimia rauhan ylläpitämisestä Jerusalemissa.
Valtiolla on eräänlainen sääntö, -
että katastrofin estämisestä ei saa koskaan kiitosta.
Kun katastrofi estetään, kukaan ei saa tietää, -
että sellaisen oli edes määrä tapahtua.
Jos Israelilla ei olisi näin ammattitaitoista poliisilaitosta, -
Jerusalemissa olisi tapahtunut katastrofi av-kuun 9. päivänä.
Se estettiin vain siksi, -
että Israelilla on maailman parhaimpiin lukeutuvat poliisivoimat.
Israelin puolustusministeri Benny Gantz piti tilannearvioinnin -
ja Operaatio Aamunkoiton jälkikatsauksen -
Israelin turvallisuuspalvelu Shin Betin kanssa. Gantz kiitteli -
Shin Betin ja Israelin puolustusvoimien sotilastiedustelun yhteistyötä, -
jonka ansiosta -
Israel pystyi säilyttämään etulyönti- asemansa vihollisiinsa nähden.
Päätin juuri tilannearvioinnin Shin Betin johtajan kanssa.
Tapasin Operaatio Aamunkoittoon osallistuneita henkilöitä, -
jotka olivat erityisen ansioituneita -
tiedustelun, kyberalan, teknologian ja operatiivisten toimien saralla.
Israelilla on selvä ylivoima terrorijärjestöihin nähden, -
ja turvallisuuslaitos vahvistaa tätä ylivoimaa edelleen.
Operaatio Aamunkoitto osoitti, -
miten tasokkaat tiedusteluvalmiudet IDF:llä ja Shin Betillä on.
Iskujen tarkkuuden kannalta tiedustelu on ratkaisevan tärkeää.
Puolustusministeri Gantz alleviivasi -
Israelin päättäväisiä toimia terrorismin torjunnassa.
Hän korosti Israelin pitävän islamistista Hamasia vastuussa -
kaikista Gazasta kumpuavista vihollisuuksista.
Tälläkin hetkellä IDF ja Shin Bet operoivat Hamasia vastaan Gazassa.
Samaan aikaan teemme toimenpiteitä -
maltillisten palestiinalaisten vahvistamiseksi.
Hamasin valmistamat raketit ja sen kaivamat tunnelit -
vahingoittavat Gazan asukkaita -
ja jarruttavat alueen taloudellista kehitystä.
Teemme toistuvasti tyhjäksi Hamasin yritykset vahvistua sotilaallisesti.
Israel jatkaa toimiaan vakauden ylläpitämiseksi.
Pidämme Hamasia vastuullisena kaikkiin Gazan tapahtumiin.
Kaikilla rikkomuksilla on hintansa.
Israelin puolustusvoimat (IDF), Shin Bet ja rajapoliisin erikoisjoukot -
suorittivat viime yönä terrorisminvastaisia toimia -
useissa eri paikoissa Länsirannan Juudean ja Samarian alueilla.
Toimet olivat osa Operaatio Aallonmurtajaa.
Operaation aikana puhkesi väkivaltaisia mellakoita -
sekä ampumavälikohtaus Yabadin kaupungissa.
IDF:n tiedotusyksikkö vahvisti TV7:lle,-
että osumista huolimatta kukaan ei loukkaantunut Israelin joukoissa.
Viime yön operaatioissa pidätettiin kymmenen epäiltyä terroristia.
Sitten Hamasin hallitsemaan Gazaan.
EU ja YK:n palestiinalaispakolaisten avustusjärjestö UNRWA -
allekirjoittivat sopimuksen, jonka osana EU myöntää UNRWA:lle -
vuoden 2022 loppupuoliskolle 246 miljoonaa euroa, -
joista 97 miljoonaa on tarkoitettu pelkästään Gazaan.
Tänään sovitun summan, 246 miljoonan euron, ansiosta -
UNRWA pystyy tarjoamaan palveluja pakolaisille -
täällä Gazassa ja muissa kohteissa tällä alueella.
UNRWA:n Gazan-johtajana toimii tällä hetkellä Thomas White.
Hänen edeltäjänsä erotettiin tehtävästään, kun tämä oli myöntänyt,
että Israel yritti välttää vahingoittamasta siviilejä -
vuonna 2021 käymässään operaatiossa.
White korosti, miten tärkeää työtä UNRWA tekee tarjotessaan palveluja -
palestiinalaisille, jotka YK:n määrityksen mukaan ovat "pakolaisia".
Hän korosti Euroopan tärkeää roolia.
Eurooppa-komission puolesta sopi- muksen allekirjoittanut EU:n edustaja -
ylisti EU-maiden lähetystöjen päällikköjä.
Osa näistä maista on UNRWA:n vankimpia tukijoita.
Minulla on ilo ja kunnia olla tänään -
kahdeksan lähetystöpäällikön seurassa.
Mukana ovat Suomen, Ruotsin, -
Tanskan, Alankomaiden, Puolan, Maltan, Ranskan ja Saksan edustajat.
Nämä maat ovat YK:n ja UNRWA:n vankkoja tukijoita.
Olemme täällä ensinnäkin siksi, -
että juhlistamme UNRWA:n ystäviemme kanssa -
vuoden 2022 loppupuoliskoksi tehtyä 97 miljoonan euron sopimusta.
Sen ansiosta UNRWA pystyy -
jatkamaan äärimmäisen tärkeää työtään Gazan pakolaisten -
ja ennen kaikkea korkealaatuista opetusta tarvitsevien lasten hyväksi.
EU-edustaja julisti, -
että hänen sekä läsnä olevien EU-lähettiläiden vierailun -
oli tarkoitus ilmentää -
heidän "sitoutumistaan palestiina- laisten oikeutettuun taisteluun".
Israel on vetäytynyt kokonaan Gazasta, -
jota hallitsee EU:n terrorijärjestöksi luokittelema Hamas.
Silti EU-edustaja vaati Israelia "miehittäjänä" -
pidättäytymään siviileihin kohdistuvista iskuista.
Saksan liittokansleri Olaf Scholz isännöi -
palestiinalaispresidentti Mahmud Abbasia Berliinissä.
Scholz kritisoi -
demokraattisten prosessien puutetta palestiinalaisten instituutioissa.
Samalla hän torjui -
palestiinalaisten toistuvat yritykset maalata Israel "apartheid-valtioksi".
Lehdistötilaisuudessa toimittaja kysyi Abbasilta, -
tahtoisiko tämä pyytää anteeksi palestiinalaisterroristien -
Münchenin olympialaisissa v. 1972 suorittamaa verilöylyä.
Kansleri Scholzin yllätykseksi -
Abbas ei ainoastaan kieltäytynyt anteeksipyynnöstä, -
vaan julisti häikäilemättömästi, -
että Israel on suorittanut "50 holokaustia palestiinalaisia vastaan".
Vuodesta 1947 lähtien -
aina tähän päivään asti -
Israel on suorittanut 50 joukkoteurastusta -
palestiinalaisten kylissä ja kaupungeissa:
Deir Yassinissa, Tanturassa, Kafr Qasimissa ja monissa muissa.
50 joukkoteurastusta, 50 holokaustia.
Ja sama jatkuu yhä tänäkin päivänä.
Israelin armeijan tappamia uhreja tulee joka päivä lisää.
Haluamme sanoa, että nyt riittää.
On edettävä kohti rauhaa.
Liittokansleri Scholz julkaisi jälkikäteen Twitterissä lausunnon, -
jossa hän tuomitsi jyrkästi palestiinalaispresidentin puheet:
"Pidän palestiinalaispresidentti Abbasin julkeita kommentteja -
vastenmielisinä.
Holokaustin ainutkertaisuuden suhteellistaminen -
on erityisesti meistä saksalaisista jotakin, mitä on mahdotonta hyväksyä.
Tuomitsen kaikki yritykset kiistää holokaustin rikokset."
Myös Israelin pääministeri Lapid ja puolustusministeri Gantz -
tuomitsivat Abbasin puheet.
Gantz totesi: "Niiden, jotka tavoittelevat rauhaa, -
odotetaan tunnustavan menneet rikokset.
He eivät vääristele todellisuutta tai kirjoita historiaa uusiksi.
Opimme historiasta, myös sen synkistä puolista. Pyrimme rauhaan -
ja ylläpidämme juutalaisen kansan turvallisuutta ja sinnikkyyttä."
Myöhemmin tänään palestiinalaisten uutistoimisto julkaisi -
presidentti Abbasin tekemän selvennyksen, jonka mukaan -
holokausti on "modernin historian julmin rikos".
Kiitos seurasta.
Muistuttaisimme, että TV7 Israel toimii lahjoitusten varassa.
Jos tuotantomme on siunannut sinua,-
pyydämme harkitsemaan lahjoittamista, -
mikä mahdollistaa toimintamme jatkumisen.
Kannustan rukoilemaan vainottujen veljiemme ja sisartemme puolesta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua iltaa! Huomiseen.
Suomennos: Sirpa Kaukonen